wickkiey/tamil-wikipedia-chunked huggingface dataset:
# திருநெல்வேலி (இலங்கை)

## கிராம சேவையாளர் பிரிவுகள்

1. J/110 திருநெல்வேலி மேற்கு
1. J/111 திருநெல்வேலி மத்திதெற்கு
1. J/112 திருநெல்வேலி தென்கிழக்கு
1. J/113 திருநெல்வேலி வடகிழக்கு
1. J/114 திருநெல்வேலி மத்திவடக்கு
# திருநெல்வேலி (இலங்கை)

## கோயில்கள்

- ஸ்ரீ புவனேஸ்வரி அம்பாள் ஆலயம், திருநெல்வேலி
- ஸ்ரீ பத்திரகாளி அம்பாள் கோயில், திருநெல்வேலி
- திருநெல்வேலி முத்துமாரி அம்மன் கோவில்
- திருநெல்வேலி வெள்ளைப் பிள்ளையார் கோவில்
- தலங்காவற் பிள்ளையார் கோவில்
- திருநெல்வேலி சிவன் கோயில் (ஸ்ரீ நீலாயதாட்சி சமேத காயாரோகணேஸ்வரர் ஆலயம்)
- திருநெல்வேலி கிழக்கு கேணியடி ஞானவைரவர் ஆலயம்
# விக்கிப்பீடியா:முதற்பக்கக் கட்டுரைகள்/சனவரி 17, 2010

**கறையான்கள்** ஏறத்தாழ 20 கோடி ஆண்டுகளுக்கு முன்னரும், இந்த பூமியில் வாழ்ந்து வந்தன. இதற்கான ஆதாரங்களை, அதற்குரியத் தொல்லுயிர் எச்சம் மற்றும் அம்பர் உறுதிசெய்கின்றன. கறையான்களை*வெள்ளை எறும்புகள்* என்றும் அழைக்கின்றனர். இன்றையக் கறையான்களில் பத்து விழுக்காடே, நமக்கு பொருளாதார சீர்கேட்டை உருவாக்கும். மற்றவை, தேவையில்லாதவற்றை உண்டே வாழ்கின்றன. இவை எறும்புகளைப் போலவே காணப்பட்டாலும், உயிரின வகைப்பாட்டின் படி ஆராய்கின்ற போது கறையான்கள்,எறும்புகளிலிருந்து முற்றிலும் வேறுபடுகின்றன. எறும்புகளைச் *சமமற்ற இறகிகள்* என்ற உயிரினவரிசையில் தொகுத்துள்ளனர். முதிர்வடைந்த கறையான்கள் (**ஈசல்**கள்) *சமஇறகிகள்* என்ற உயிரினவரிசையில் தொகுத்துள்ளனர்.
---  
**மகாவீரர்** என்பவர் சமண சமயத்தின் மையக் கருத்துக்களை பரப்பியவரும் *வர்த்தமானர்* என்றும் அறியும் இந்திய துறவியாகும். சமண மத மரபு வரலாற்றில் அவர் 24<sup>ஆவதாகவும்</sup> கடைசியாகவும் தோன்றிய தீர்த்தங்கரர் ஆவார். பீகார் மாநிலத்தில் ஜமுயி மாவட்டத்தில் இருந்த லச்சுவார் என்ற முன்னாள் அரசாட்சியின் "சத்திரியகுண்டா" என்ற இடத்தில் மகாவீரர் *சித்தார்த்தன்* என்னும் அரசனுக்கும் *திரிசாலா* என்ற அரசிக்கும் இந்திய நாட்காட்டியில் *சைத்ர* மாதம் வளர்பிறை பதின்மூன்றாம் நாள் (கிரெகொரியின் நாட்காட்டியில் ஏப்ரல் 12) அன்று பிறந்தார். உலகெங்கும் உள்ள சமணர்கள் அவரது பிறந்தநாளை **மகாவீர் ஜெயந்தி** எனக் கொண்டாடுகின்றனர். 12 ஆண்டுகள் ஆன்மீகத் தேடலுக்குப் பின்னர் சமண சமயத்திற்கு புத்துயிர் ஊட்டி இந்தியாவெங்கும் பரப்பினார்.
# இந்து சமய கோயில் வாகனங்கள்

**இந்து சமய கோயில் வாகனங்கள்** என்பது இந்து சமயக் கோயில்களில் உற்சவர் திருவிழா காலத்தில் உலா செல்வதற்காக உள்ள வாகனங்கள் ஆகும். இவற்றை உற்சவ வாகனங்கள் என்றும் அழைக்கலாம்.  
இந்த வாகனங்கள் மரத்தினால் செய்யப்படுகின்றன. சில கோயில்களில் மரத்தினால் ஆன வாகனங்கள் மேல் வெள்ளி, தங்க தகடுகள் பதிந்துள்ளனர். இந்த வாகனங்களை இயற்கை சீற்றங்களில் இருந்து பாதுகாக்க கோயிலில் வாகன மண்டபம் என்ற பகுதியில் வைக்கின்றனர்.  
இந்து சமயத்தில் ஒவ்வொரு இறைவனுக்கும் தனித்த வாகனம் உள்ளது.
# இந்து சமய கோயில் வாகனங்கள்

## இறை வாகனங்களின் பட்டியல்

1. அதிகார நந்தி வாகனம்
1. அனுமந்த வாகனம்
1. ஆடு வாகனம்
1. கண்ட பேரண்ட பட்சி வாகனம்
1. கந்தர்வ வாகனம்
1. கருட வாகனம்
1. கல்பவிருட்சம் வாகனம்
1. காக்கை வாகனம்
1. காமதேனு வாகனம்
1. கிளி வாகனம்
1. குதிரை வாகனம்
1. கைலாச வாகனம்
1. கோவர்த்தனகிரி வாகனம்
1. சந்திரப் பிரபை வாகனம்
1. சிம்ம வாகனம்
1. சூரியப் பிரபை வாகனம்
1. சேஷ வாகனம்
1. தாரகாசுர வாகனம்
1. திருப்புளி ஆழ்வார் வாகனம்
1. நரகாசுர வாகனம்
1. பத்ம வாகனம்
1. புருசா மிருக வாகனம்
1. புலி வாகனம்
1. புன்னை மர வாகனம்
1. பூத வாகனம்
1. மயில் வாகனம்
1. மான் வாகனம்
1. மூஞ்சூறு வாகனம்
1. யாளி வாகனம்
1. யானை வாகனம்
1. ரிஷப வாகனம்
1. ஹம்ச வாகனம்
# இந்து சமய கோயில் வாகனங்கள்

## மற்றவை

1. கண்ணாடி பல்லக்கு
1. ஆளும் பல்லக்கு
1. விமானம்
1. சப்பரம்
1. பல்லக்கு
1. பரங்கி நாற்காலி
1. தேர்
1. கோரதம்
1. வீதி உலா உபகரணங்கள்
# தொழிற்பயிற்சி நிலையங்கள்

இந்தியாவில் கைவினைஞர்கள் பயிற்சிக்காக **ஐடிஐ** என்னும் **தொழிற்பயிற்சி நிலையங்கள்** நாடெங்கும் அமைக்கப்பட்டுள்ளன. இந்தியாவில் மொத்தம் 11,964 தொழிற்பயிற்சி நிலையங்கள் இயங்கி வருகின்றன. இதில் அரசு தொழிற்பயிற்சி நிலையங்கள் 2284 ம், தனியார் தொழிற்பயிற்சி நிலையங்கள் 9680 ஆகியவையும் அடங்கும். இவற்றில் ஐந்து நிறுவனங்கள், பார்வையற்றோருக்கான சிறப்பு மையங்கள். இங்கிருந்து, 126 வகைத் தொழில்களில் முறையாகப் பயிற்சி பெற்று, ஆண்டுதோறும், சுமார் 23 லட்சம் பேர் தகுதி வாய்ந்த தொழிலாளர்களாக வெளி வருகின்றனர். இந்தத் தொழிற்பயிற்சி நிலையங்கள் அனைத்தும் இந்திய அரசின் தொழிற்பயிற்சிப் பாடத்திட்டங்களைக் கொண்டுள்ளன. இங்கு அளிக்கப்படும் பயிற்சிகளுக்கான காலம், பயிற்சிக்கு ஏற்ப ஓராண்டு, இரண்டு வருடங்கள் எனக் கால அளவுகளைக் கொண்டுள்ளது. இந்தப் பயிற்சியின் முடிவில் நடைபெறும் தேர்வுகளுக்கு வினாத்தாள் இந்தியா முழுவதும் ஒரே மாதிரியாக அமைக்கப்படுகின்றன. இத்தேர்வில் தேர்ச்சியடையும் மாணவர்களுக்கு குறிப்பிட்ட பயிற்சியின் பெயரிலான தேசியத் தொழிற்பயிற்சிச் சான்றிதழ்கள் வழங்கப்படுகின்றன.
# தொழிற்பயிற்சி நிலையங்கள்

## தொழிற்பயிற்சி நிலைய வகை

இந்திய அரசின் கட்டுப்பாட்டில், மாநில அரசின் நேரடி நிர்வாகத்தில் நடத்தப்படும் தொழிற்பயிற்சி நிலையங்கள், அரசினர் தொழிற்பயிற்சி நிலையங்கள் என்றும், தனியார் அமைப்புகளின் மூலம் நடத்தப்படும் தொழிற்பயிற்சி நிலையங்கள் தனியார் தொழிற்பயிற்சி நிலையங்கள் என்றும் அழைக்கப்படுகின்றன.
# தொழிற்பயிற்சி நிலையங்கள்

## தனி தேர்வு வாரியம்

ஐடிஐ முடித்தவர்களும், அவர்கள் தேர்ந்தெடுத்த பயிற்சி வகையைப் பொறுத்து 10 ஆவது அல்லது 12 ஆம் வகுப்புக்கு இணையான சான்றிதழ்களை அளிக்கப் போவதாக மத்திய அமைச்சர் கூறியுள்ளார். அதன்படி, விரைவில் ஐடிஐ மாணவர்களுக்கு தேர்வு நடத்த, தனி வாரியம் அமைக்கப்படும் என்று நடுவண் அமைச்சர் அறிவித்துள்ளார்.
# தமிழ்நாடு பதிவு அலுவலகங்கள்

தமிழ்நாட்டில் நிலம் வாங்குதல் விற்றல் தொடர்பான பதிவுகள், திருமணப் பதிவுகள், சமுதாயச் சங்கம் மற்றும் நிறுவனப் பதிவுகள் செய்யும் பதிவு அலுவலகங்கள் ஒவ்வொரு மாவட்டத்திலும் முக்கிய ஊர்களில் அமைக்கப்பட்டுள்ளன.
# தமிழ்நாடு பதிவு அலுவலகங்கள்

## பதிவு அலுவலகப் பணிகள்

பதிவு அலுவலகத்தில் குறிப்பாகக் கீழ்காணும் பணிகள் நடைபெற்று வருகின்றன.  
- பத்திரப் பதிவு
- சான்றளிக்கப்பட்ட நகல் பத்திரங்கள்
- வில்லங்கமில்லாச் சான்றிதழ் வழங்கல்
- சமுதாயச் சங்கங்கள் பதிவு
- நிறுவனங்கள் பதிவு
- சிறுசேமிப்பு நிறுவனங்களைக் கண்காணித்தல்
- பிறப்பு மற்றும் இறப்புச் சான்றிதழ் வழங்கல்
- இந்துத் திருமணங்களைப் பதிவு செய்தல்
- சிறப்புத் திருமணங்களைப் பதிவு செய்தல்
- இந்தியக் கிறித்துவத் திருமணச் சட்டத்தின் கீழ் பதிவு செய்தல்
- பார்சி மதச் சட்டத்தின் கீழான திருமணப் பதிவுகள்
- இணைய வழியில் வில்லங்கமில்லாச் சான்றிதழ், திருமணச் சான்றிதழ் விண்ணப்பங்களை வழங்கல்
- வில்லங்கச் சான்றிதழ், திருமணச் சான்றிதழ், சமுதாயச் சங்கப் பதிவேடுகள் போன்றவற்றின் ஒப்பளிக்கப்பட்ட சான்றுகளை வழங்குதல்
- பதிவு செய்யப்பட்ட சமுதாயச் சங்கங்கள்/ சிறுசேமிப்பு நிறுவனங்கள் குறித்த விளக்கமளித்தல்
# வலைவாசல்:அரசியல்

<div>
<div>
</div>******அரசியல்** பொது நலம் அல்லது செயல்களாற்ற மக்களாதரவைப் பெறுவதற்கும் தொடர்ந்து நீடிக்கச் செய்வதற்கும் எடுக்கப்படும் நடைமுறைகளும் செயற்திட்டங்களும் ஆகும்: முடிவெடுக்கும் குழுவினரின் நடத்தையாகும்.பொதுவாக அரசமைப்புகளின் செயல்பாட்டைக் குறிக்கப் பயன்படுத்தப்பட்டாலும், அரசியல் உண்மையில் அலுவலக, கல்வி, மற்றும் சமய நிறுவனங்கள் உட்பட அனைத்து மனித குழு ஊடாடல்களிலும் காணப்படுகின்றது. **அரசறிவியல்** என்னும் துறையில் அரசியல் நடத்தைகளை ஆய்வு செய்வது, அரசியல் அதிகாரத்தைப் பெறும் மற்றும் பயன்படுத்தும் முறைகள் மற்றும் ஒருவரின் விருப்பத்தை மற்றவர் மீது திணிக்கக்கூடிய வல்லமை குறித்து கற்பிக்கப்படுகிறது. அரசியலில் ஈடுபடுவோர் அரசியல்வாதிகள் என அழைக்கப்படுகின்றனர்.அவர்கள் தேர்தல்கள்,பொதுமக்கள் கருத்துக்கள்,அரசமைப்புகளின் செயல்பாடுகள், பல்வேறு அரசியல் அதிகார மையங்களிடையே உள்ள தொடர்புகள் ஆகியனவற்றில் தேர்ந்தவர்களாக உள்ளனர்.
</div>  
<div>  
</div>
<div>  
<categorytree>அரசியல்</categorytree>  
<categorytree>தமிழக அரசியல்வாதிகள்</categorytree>  
</div>  
<div>  
<categorytree>இந்திய அரசியல்</categorytree>  
<categorytree>இலங்கை அரசியல்</categorytree>  
</div>  
<div>  
</div>
# சூலை 2005

**ஜூலை 2005**, 2005 ஆம் ஆண்டின் ஏழாவது மாதமாகும். இம்மாதம் ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது.
# சூலை 2005

## நிகழ்வுகள்

- ஜூலை 1, வெள்ளி:
- கனடா டொராண்டோ பள்ளிவாசல் ஒன்றில் வரலாற்றிலேயே முதன்முறையாக ஓர் பெண்ணால் தொழுகை நடத்தப்பட்டது.(சிபிசி)
- ஜூலை 2ம் சனி:
- இந்தியாவின் பிரதமர் மன்மோகன் சிங் சேதுசமுத்திரக் கால்வாய்த் திட்டத்தை துவக்கி வைத்தார். எதிர்ப்பு தெரிவித்த 600 பேர் கைது செய்யப்பட்டனர். (ரிடிஃப்), (ராய்டர்ஸ்)
- ஜூலை 21, வியாழன்:
- இந்தியாவின் மகாராட்டிர மாநில சட்டப்பேரவை ஒருமனதாக மும்பை காவல் ஆணை, 1951 க்கு திருத்தும் மசோதாவை நிறைவேற்றி மாநிலத்தில் நடன மதுக்கூடங்களை தடை செய்தது. (இந்தியன் எக்ஸ்பிரஸ்)
- ஜூலை 24, ஞாயிறு:
- 7.2 அளவுள்ள நிலநடுக்கம் 2004 திசம்பர் 26 அன்று நிகழ்ந்த நிலநடுக்கத்தின் மையப்பகுதிக்கு அண்மையில் நிகோபார் தீவுகள் அருகே ஏற்பட்டது (USGS) . இதன் விளைவாக சென்னை, பூகட் (தாய்லாந்து) ஆகிய இடங்களில் அதிர்வுகள் உணரப்பட்டன. (USGS)
- தாவூத் இப்ராகிம் மகள் ஜாவேத் மியான்டாட் மகனை துபாயில் திருமணம் செய்தார்.(ரெடிஃப்) (வர்ல்ட்எஸ்கேப்)
- ஜூலை 26, செவ்வாய்:
- மகாராட்டிரத்தில் பெருமழை மற்றும் வெள்ளத்தில் 200க்கும் கூடுதலானவர் இறந்தனர். இந்தியாவில் ஒரே நாளில் பெய்த மிகக்கூடுதலான மழையினால் வெள்ளம் ஏற்பட்டதாக மாநில முதல்வர் கூறினார். மாநிலத் தலைநகர் மும்பையில் மூன்றில் ஒரு பகுதி நீரில் மூழ்கியதால் 200,000க்கும் கூடுதலானவர்கள் 24 மணி நேரத்திற்கும் கூடுதலாக தங்கள் அலுவலகங்களிலும் சாலைகளிலும் தங்க வேண்டியதாயிற்று.(ரிடிஃப்), (பிபிசி)
# இளைய அப்துல்லாஹ்

**இளைய அப்துல்லாஹ்** (பிறப்பு: 21 மே 1968) இலங்கை முசுலிம் எழுத்தாளரும், வானொலி, தொலைக்காட்சி ஊடகவியலாளரும் ஆவார். இலங்கை சாகித்திய மண்டலப் பரிசு பெற்றவர். புலம் பெயர்ந்து இலண்டனில் வசித்து வருகிறார்.
# இளைய அப்துல்லாஹ்

## வாழ்க்கைச் சுருக்கம்

இளைய அப்துல்லாஹ் இலங்கையின் வட மாகாணத்தில் முல்லைத்தீவு மாவட்டம், புளியங்குளத்தில் ஒட்டுசுட்டான் என்ற கிராமத்தில் மொகமட் நவாஸ், ஹப்சா ஆகியோருக்குப் பிறந்தவர். 1984 ம் ஆண்டில் இருந்து சிறுகதைகள், இலக்கியக்கட்டுரைகள், கவிதைகள் எழுதி வருகிறார். 1996, 97 ஆம் ஆண்டுகளில் இலங்கை வானொலி தேசிய சேவையில் ‘விடியலை நோக்கி’ எனும் சமாதானத் தொனிப் பொருளில் சஞ்சிகை நிகழ்ச்சியை தொகுத்து வழங்கினார். 2000 சூலை முதல் இலண்டன் தீபம் தொலைக்காட்சியில் இணைந்து செய்தி வாசிப்பாளர், அறிவிப்பாளர், நிகழ்ச்சி விவரணத் தயாரிப்பாளராகப் பணியாற்றினார். தற்போது ஐபிசி தமிழ் தொலைக்காட்சி சேவையில் பணியாற்றுகிறார்.
# இளைய அப்துல்லாஹ்

## விருதுகள்

- இலங்கை சாகித்திய மண்டலப்பரிசு 2005 (பிணம் செய்யும் தேசம், கவிதை நூலுக்காக)
- இலங்கை பத்திரிகை ஸ்தாபனத்தின் சிறந்த பத்தி எழுத்தாளருக்கான பி.ஏ சிறீவர்த்தன விருது 2006
# இளைய அப்துல்லாஹ்

## எழுதிய நூல்கள்

- துப்பாக்கிகளின் காலம், சிறுகதைத் தொகுப்பு, 2004
- பிணம் செய்யும் தேசம், கவிதைத் தொகுப்பு, இலங்கை சாகித்திய மண்டலப் பரிசு கிடைத்திருக்கிறது.
- அண்ணை நான் தற்கொலை செய்யப்போகிறேன் கட்டுரைகள்
- கடவுளின் நிலம், கட்டுரைகள்
- லண்டன் உங்களை வரவேற்பதில்லை, கட்டுரைகள்
- நீரில் விளக்கெரியும் நந்திக்கடல், கட்டுரைகள்
# கோப்பாய்

**கோப்பாய்** (*Kopay*) யாழ்ப்பாண மாவட்டத்தில் வலிகாமப் பிரிவில் உள்ள கோப்பாய் பிரதேச செயலாளர் பிரிவில் அமைந்துள்ள ஒரு ஊராகும். இது கோப்பாய் பிரதேச செயலாளர் பிரிவின் தலைமை இடமாகவும் உள்ளது. யாழ்ப்பாணம்-பருத்தித்துறை வீதியில் யாழ்ப்பாண நகரில் இருந்து சுமார் 4 மைல்கள் தொலைவில் இவ்வூர் உள்ளது. இவ்வூரின் வடக்கு எல்லையில் நீர்வேலியும், மேற்கு எல்லையில் உரும்பிராயும், தெற்கு எல்லையில் இருபாலையும் உள்ளன. கடலேரி கிழக்கு எல்லையாக அமைந்துள்ளது. மானிப்பாயில் இருந்து தென்மராட்சியில் உள்ள கைதடி என்னும் ஊருக்குக் இவ்வூரினூடாகச் செல்லும் வீதி பருத்தித்துறை வீதியை வெட்டிச் செல்லும் இடம் கோப்பாய்ச் சந்தி என அழைக்கப்படுகின்றது. கோப்பாயின் வணிகப் பகுதி இச் சந்தியை அண்டியே காணப்படுகின்றது.
# கோப்பாய்

## மாவீரர் துயிலும் இல்லம்

கோப்பாயிலுள்ள இராச வீதியில் விடுதலைப் புலிகளின் முதலாவது மாவீரர் துயிலுமில்லம் 1991 ஆம் ஆண்டில் அமைக்கப்பட்டிருந்தது. அதில் முதன்முதலாக மாவீரர் கப்டன் சோலை (இயற்பெயர்: சந்தியாப்பிள்ளை கிறிஸ்ரி கஜேந்திரன்) அவர்களின் வித்துடல், 14 ஜுலை 1991 அன்று விதைக்கப்பட்டது. அத்துடன் நூற்றுக்கணக்கான மாவீரர்களின் வித்துடல்களைக் கொண்ட இத் துயிலுமில்லம் யாழ். மாவட்டத்திலுள்ள மாவீரர் துயிலுமில்லங்களில் மிகப் பிரமாண்டமானதாக இருந்தது. ஆனால், 1995-1996 காலப்பகுதியில் விடுதலைப் புலிகளிடமிருந்து யாழ். குடாநாடு கைப்பற்றப்பட்ட பின்னர் சிறீலங்கா இராணுவத்தினர் கோப்பாய் மாவீரர் துயிலுமில்லம் உட்பட குடாநாட்டிலுள்ள அனைத்து மாவீரர் துயிலுமில்லங்களை அழித்தொழித்தனர். 2002 ஆம் ஆண்டு சமாதான காலத்தில், அழிக்கப்பட்டிருந்த அனைத்து மாவீரர் துயிலுமில்லங்களும் புனரமைக்கப்பட்டிருந்தன. ஆனால், 2009ம் ஆண்டு போர் முடிந்த பின்னர், கோப்பாய் மாவீரர் துயிலுமில்லம் உட்பட அனைத்து மாவீரர் துயிலுமில்லங்களும் இராணுவத்தினரால் முற்றுமுழுதாக அழித்தொழிக்கப்பட்டன. அதன்பின்னர், கோப்பாய் மாவீரர் துயிலுமில்ல வளாகத்தில் சிறீலங்கா இராணுவத்தின் 51 ஆவது படைமுகாம் ஒன்று அமைக்கப்பட்டுள்ளது.
# கோப்பாய்

## ஆலயங்கள்

அவற்றுள் சில:
- கோப்பாய் பலானை கண்ணகை அம்மன் கோவில்
- கோப்பாய் ஸ்ரீ சித்திரவேலாயுத சுவாமி கோவில்
- கோப்பாய் ஸ்ரீ சக்கராழ்வார் ஆலயம்
- கோப்பாய் மத்தி வெள்ளெருவைப் பிள்ளையார் ஆலயம்
- கோப்பாய் மத்தி வேளை அடைப்பந்தாளி வைரவர் கோவில்
- தென்கோவை கற்பகப்பிள்ளையார் ஆலயம் (இருபாலை)
- மானம்புலம் வீரகத்தி விநாயகர் ஆலயம் (இருபாலை கிழக்கு)
- கோப்பாய் வீரபத்திரர் கோயில்
- கோப்பாய் தில்லையம்பலப் பிள்ளையார் ஆலயம்
- கோப்பாய் தெற்கு அத்தித்தோட்டம் பரமேஸ்வரி அம்பாள் ஆலயம்
- கோப்பாய் தெற்கு மாந்தோப்பு மாரியம்மன் ஆலயம்
- வடகோவை ஞானவைரவர் ஆலயம் (கட்டுப்பலானை, கோப்பாய் வடக்கு)
- கோப்பாய் தெற்கு வீரமாகாளி அம்பாள் ஆலயம் (விளையாட்டரங்க வீதி)
- கோப்பாய் மத்தி காளி வைரவர் தேவஸ்தானம் (ஆசாரி லேன்)
- கோப்பாய் மகிழடி உக்கிர வைரவர் ஆலயம்
- கோப்பாய் தூயமரியன்னை ஆலயம் (கோவையூர் அன்னை)
# கோப்பாய்

## கல்வி

- கோப்பாய் கிறிஸ்தவக் கல்லூரி
- கோப்பாய் தமிழ் கலவன் பாடசாலை (ஆறுமுக நாவலரால் நிறுவப்பட்ட பழமையான பாடசாலை. இது பொதுவாக அவ்வூர் மக்களால் நாவலர் பாடசாலை என்று அழைக்கப்படுகிறது.)
- சரவணபவானந்தா வித்தியாலயம்
# கோப்பாய்

## அறிஞர் பெருமக்கள்

- சபாபதி நாவலர், தமிழறிஞர்
- இருபாலை சேனாதிராச முதலியாரும் அவரது வழித்தோன்றல்களும் இம் மண்ணுக்கு பெருமை சேர்த்தவர்கள்.
- 1940-50களில் பிரபல ஓவியராகத் திகழ்ந்த எஸ். ஆர். கனகசபை (எஸ்.ஆர்.கே) கோப்பாய் பழைய வீதியைச் சேர்ந்தவர்.
- சேர் கந்தையா வைத்தியநாதன், முன்னாள் அமைச்சர்
- இ. மகேஸ்வர சர்மா (கோவை மகேசன்), இதழாசிரியர்
# கோப்பாய்

## தொல் பெருமை

யாழ்ப்பாண அரசுக் காலத் தலைநகரமான நல்லூருக்கு சிறு தொலைவில் உள்ள இவ்வூரில், யாழ்ப்பாண மன்னர் கோட்டையொன்றை அமைத்திருந்தனர்.
# மல்லாகம்

**மல்லாகம்** (ஆங்கிலம் : Mallakam) இலங்கையின் வட மாகாணத்தில் அமைந்துள்ள நகரமாகும். யாழ். நகரில் இருந்து சுமார் 10 கிலோமீற்றர் (6 மைல்) அமைந்துள்ளது. இந் நகர் மத்திய மல்லாகம், வட மல்லாகம், மற்றும் தென் மல்லாகம் ஆகிய மூன்று கிராம அலுவலர் பிரிவுகளைக் கொண்டது. 2012 ஆம் ஆண்டு சனத்தொகைக் கணக்கெடுப்பின் படி இந்நகரின் மொத்த சனத்தொகை 6834 ஆகும்.
# மல்லாகம்

## ஆலயங்கள்

அவற்றுள் சில:
- கோட்டைக்காடு சாளம்பை முருகமூர்த்தி ஆலயம்
- மல்லாகம் பழம்பதி விநாயகர் தேவஸ்தானம்
- நீலியம்பனைப் பிள்ளையார் ஆலயம்
- மல்லாகம் கோணப்புலம் ஞானவைரவர் கோவில்
- மல்லாகம் முதலி அம்பாள் ஆலயம்
- மல்லாகம் நரியிட்டான் நாகபூசணி அம்மன் ஆலயம்
- மல்லாகம் வீரபத்திரர் ஆலயம்
- மல்லாகம் பெரியதம்பிரான் ஆலயம் (திருமருஞ்சோலை)
- மல்லாகம் காளிகாதேவி ஆலயம்
- மல்லாகம் கைலாயவளவு சிவஞான வைரவர் ஆலயம்
- மல்லாகம் கட்டுவன் வீதி கண்ணகி அம்பாள் ஆலயம்
- மல்லாகம் புனித சதாசகாய அன்னை ஆலயம்
- குளமங்கால் புனித சவேரியார் ஆலயம்
- மல்லாகம் புனித புதுமை மாதா ஆலயம்
# மல்லாகம்

## பாடசாலைகள்

- மல்லாகம் மகா வித்தியாலயம்
- மல்லாகம் கனிஷ்ட வித்தியாலயம்
- மல்லாகம் விசாலாட்சி வித்தியாலயம்
- குளமங்கால் றோமன் கத்தோலிக்க தமிழ் கலவன் பாடசாலை
# சோபர்ஸ்

**சர் கார்பீல்டு ஆபர்ன் சோபர்ஸ்** (**Sir Garfield St Aubrun Sobers**, ) பிறப்பு: சூலை 28, 1936) என்பவர் 1954 முதல் 1974 ஆம் ஆண்டு வரை மேற்கிந்தியத்தீவுகள் துடுப்பாட்ட அணிக்காக விளையாடிய சகலத் துறையர் ஆவார். இவர் காரி எனவும் காரி சோபர்ஸ் எனவும் அழைக்கப்படுகிறார்.  
அனைத்துக் காலத்திற்குமான துடுப்பாட்ட வரலாற்றின் மிகச் சிறந்த சகலத்துறையராக அறியப்படுகிறார்.  
சோபர்ஸ் பிரிஜ்டவுண், பார்படோசுவில் பிறந்தார். 1953 ஆம் ஆண்டில் தனது 16 ஆவது வயதில் பார்படோசு துடுப்பாட்ட அணிக்காக முதல் தரத் துடுப்பாட்டப் போட்டிகளில் அறிமுகம் ஆனார். 1954 ஆம் ஆண்டில் மேற்கிந்தியத் தீவுகள் துடுப்பாட்ட அணிக்காக தேர்வுத் துடுப்பாட்டப் போட்டிகளில் அறிமுகம் ஆனார். பந்து வீச்சாளராக அறிமுகம் ஆனார். பின் மட்டையாளராகவும் செயல்பட்டார்.1958 ஆம் ஆண்டில் பாக்கித்தான் துடுப்பாட்ட அணிக்கு எதிரான அறிமுகப் போட்டியில் 365 ஓட்டங்கள் எடுத்து வீழாமல் இருந்ததன முலம் தனி ஒருவரின் அதிகபட்ச ஓட்டங்கள் எனும் சாதனையைப் படைத்தார். 1994 ஆம் ஆண்டில் இவரின் அணியைச் சேர்ந்த பிறயன் லாறா இந்தச் சாதனையை முறியடித்தார். 1965 முதல் 1972 ஆண்டு வரை அணித் தலைவராக இருந்தார்.  
இவர் மொத்தம் 93 தேர்வுத் துடுப்பாட்டங்கள் மேற்கிந்தியத்தீவுகள் துடுப்பாட்ட அணிக்காக விளையாடி மொத்தம் 8032 ஓட்டங்கள்எடுத்துள்ளார். இவரின் சராசரி 57.78 ஆகும். பந்துவீச்சில் 235 இலக்குகளை 34.03 எனும் பொருளாதார சிக்கனத்தில் எடுத்தார். 5000 ஓட்டங்களுக்கு மேல் எடுத்துள்ள வீரர்களின் வரிசையில் சராசரி அடிப்படையில் நான்காவது இடத்தில் உள்ளார். மொத்தமாக 383 முதல் தரத் துடுப்பாட்டப் போட்டிகளில் விளையாடியுள்ள இவர் 28,000 ஓட்டங்கள் மற்றும் 1,000 இலக்குகள் எடுத்துள்ளார்.துடுப்பாட்டத்தில் இவரின் பங்களிப்பைப் பாராட்டும் விதமாக இரண்டாம் எலிசபெத் இவருக்கு நைட் எனும் பட்டத்தை அளித்தார். ஆத்திரேலியப் பெண்ணை திருமணம் செய்ததினால், இவர் இரட்டை குடியுரிமை பெற்றுள்ளார். இவர் 1980 ஆம் ஆண்டில் திருமணம் செய்தார். 1998 ஆம் ஆண்டில் பாராளுமன்றத்தில் சட்டம் இயற்றியதன் மூலம் பார்படோசின் தேசிய நாயகர்களுள் ஒருவராக சோபர்ஸ் போற்றப்படுகிறார்.
# சோபர்ஸ்

## ஆரம்பகால வாழ்க்கை

சர் கார்பீல்டு ஆபர்ன் சோபர்ஸ் சூலை 28, 1936 இல் பிரிஜ்டவுண், பார்படோசுவில் பிறந்தார். இவரின் பெற்றோர் ஷாமோந்த்- தெல்மா சோபர்ஸ். இவர் பிறக்கும் போது இரு கைகளிலும் ஆறு விரல்களோடு பிறந்தார். இவரின் பள்ளிக்க்காலத்தில் கூரிய கத்தி கொண்டு அவரே அதனை நீக்கியுள்ளார் இவரின் பெற்றோருக்கு மொத்தம் ஆறு குழந்தைகள். சோபர்ஸ் ஐந்தாவது குழந்தையாகப் பிறந்தார். இவருக்கு ஐந்து வயதாக இருக்கும் போது இவரின் தந்தை இறந்து விட்டார்.. பின் செப்டம்பர் ,1969 இல் ஆத்திரேலியாவைச் சேர்ந்த ப்ரூ கிர்பி என்பவரைத் திருமணம் செய்தார். மேத்யூ மற்றும் டேனியல் என இரு குழந்தையும் ஜெனீவீவ் எனும் தத்தெடுக்கப்பட்ட மகளும் உள்ளனர்.
# ஜாக் ஹாப்ஸ்

**சர் ஜான் பெரி ஹாப்ஸ் (Sir John Berry Hobbs** (16 டிசம்பர் 1882&nbsp;– 21 டிசம்பர் 1963) ஜேக் ஹாபஸ் என்றே பெரும்பாலும் அழைக்கப்படும் இவர் முன்னாள் இங்கிலாந்து துடுப்பாட்ட அணியின் முன்னாள் வீரர் ஆவார். இவர் 1905 முதல் 1934 ஆண்டுகள் சர்ரே துடுப்பாட்ட சங்கத்திற்காகவும், 1908 முதல் 1930 ஆம் ஆண்டுகள் வரை இங்கிலாந்து அணிக்காக 61 தேர்வுத் துடுப்பாட்டங்களில் விளையாடியுள்ளார். *தெ மாஸ்டர்* என அறியப்படுகிறார். அனைத்துக் கால துடுப்பாட்டங்களில் உள்ள சிறந்த வீரர்களில் ஒருவராக அறியப்படுகிறார். முதல் தரத் துடுப்பாட்டங்களில் அதிக ஓட்டங்கள் சேர்த்துள்ளவர் எனும் சாதனையைப் படைத்துள்ளார். இவர் மொத்தம் 61,720ஓட்டங்கள் எடுத்துள்ளார். இதில் 199 நூறுகள் அடங்கும். வலது கை மட்டையாளர், இவ்வப்போது வலது கை மித வேகப்பந்து வீச்சாளராகவும் செயல்படுவார்.  
1882 ஆம் ஆண்டில் ஒரு ஏழ்மையான குடும்பத்தில் பிறந்தார். இவரின் இளம்வயதிலேயே துடுப்பாட்டத்தை தனது வாழ்க்கையாகக் கொண்டார். துவக்கத்தில் முறைப்படுத்தப்படாது இருந்த இவரின் துடுப்பாட்ட உத்திகள் 1901 ஆம் ஆண்டிலிருந்து மேம்பட்டது. அதனால் உள்ளூர் அணியினரின் கவனத்திற்கு இவர் செல்லப்பட்டார்.பின் 1903 ஆம் ஆண்டில் இங்கிலாந்து துடுப்பாட்ட வீரர் டாம் ஹய்வார்டின் உதவியுடன் சர்ரே அணியில் சேர்ந்தார். முதல் தரத் துடுப்பாட்டத்தின் முதல்போட்டியில் 88 ஓட்டங்களும் அதற்கு அடுத்த போட்டியில் நூறு ஓட்டங்களும் அடித்தார். அதன்பின் வந்த தொடர்களிலும் சிறப்பான பங்களிப்பை அளித்ததன் மூலம் சிறந்த மாகாண அணி வீரர் எனப் பரவாலக அறியப்பட்டார். 1908 ஆம் ஆண்டில் இங்கிலாந்து துடுப்பாட்ட அணிக்காக தனது முதல் தேர்வுத் துடுப்பாட்டத்தில் அறிமுகம் ஆனார். அதன் முதல் பகுதியில் 83 ஓட்டங்கள் எடுத்தார். இவர் தென்னாபிரிக்கத் துடுப்பாட்ட அணி வீரர்களின் கூக்ளி பந்திற்கு எதிராகச் சிறப்பாக விளையாடினார். பின் 1911-1912 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டத்தில் மூன்று நூறுகள் அடித்தார். இதனால் துடுப்பாட்ட விமர்சகர்கள் இவர் சிறந்த வீரர் எனத் தீர்மானித்தனர்.
# ஜாக் ஹாப்ஸ்

## ஆரம்பகால, வாழ்க்கை மற்றும் துடுப்பாட்டம்

ஹாப்ஸ் டிசம்பர் 16, 1882 இல் கேம்பிரிட்ச்சில் பிறந்தார். இவரின் தந்தை ஜான் கூப்பர் , கற்பலகை இடுவோராக பணிபுரிந்தவர். தாய் ஃபுளோரா மதிலா பெர்ரி. இவர்களுக்கு மொத்தம் பன்னிரண்டு குழந்தைகள். இதில் ஹாப்ஸ் முதல் குழந்தையாகப் பிறந்தார். நகரத்தின் ஏழ்மையான பகுதியில் வாழ்ந்து வந்தார். ஹாப்சின் சிறுவயதின் பெரும்பகுதியானது ஏழ்மையாகவே வாழ்ந்தார்.. 1889 ஆம் ஆண்டில் ஜீசஸ் கல்லூரியில் தோட்டக்காரராகவும் துடுப்பாட்ட நடுவராகவும் இவருக்கு வேலை கிடைத்தது.  
ஹாப்சின் சிறுவயதில் தனக்கு எப்போதெல்லாம் நேரம் கிடைக்குமோ அப்போதெல்லாம் துடுப்பாட்டம் விளையடியுள்ளார். இவரின் வீட்டிற்கு அருகில் தான் முதல்முறையாக துடுப்பாட்டம் விளையாடியுள்ளார். புனித மேத்யூ துவக்கப்பள்ளியில் ஆரம்பக் கல்வி பயின்றார். பின் 1891 ஆம் ஆண்டில் *யார்க் ஸ்ட்ரீட் ஆண்கள் பள்ளியில்* பயின்றார். கற்றலில் சுமாரான மாணவராகத் திகழ்ந்த போதிலும் விளையாட்டில் சிறப்பான மாணவராகத் திகழ்ந்தார். தனது பள்ளிப் படிப்பின் இறுதி ஆண்டின் போது தனது குடும்ப வறுமையின் காரணமாக காலையில் வீட்டு வேலை செய்து வந்தார். 1895 ஆம் ஆண்டிலிருந்து பள்ளிப்படிப்பை முடித்தபிறகு இவரின் தந்தை பணிபுரிந்த கல்லூரியில் உதவியாளராகப் பணிபுரிந்தார். மேலும் துடுப்பாட்ட அணிகளுக்கு உதவியாளராகப் பணிபுரிந்தார். துடுப்பாட்ட சுற்றுப்பயணங்களினால் தனது மனைவியிடமிருந்து பிரிக்கப்படுவதை ஹோப்ஸ் விரும்பவில்லை, பிற்காலத்தில் இவர் பெரும்பாலும் வெளிநாடுகளில் சுற்றுப் பயணங்களின் போது தனது மனைவியினையும் அழைத்துச் சென்றார். இவர்களுக்கு நான்கு குழந்தைகள் இருந்தன: ஜாக், 1907 இல் பிறந்தார், 1909 இல் லியோனார்ட், 1913 இல் வேரா மற்றும் 1914 இல் ஐவர் ஆகியோர் ஆவர்.  
ஹோப்ஸும் இவரது மனைவியும் திருமணமான முதல் ஆண்டுகளில் வாடகை வீட்டில் வசித்து வந்தனர். இவர் குழந்தை பருவத்தில் இருந்ததை விட சற்று செல்வந்தராக இருந்த போதிலும் குடும்பம் துவக்க காலத்தில் போதுமான நிதி வசதி இல்லாமல் இருந்தது. இவரது நற்பெயர் அதிகரித்ததால் ஹோப்ஸின் ஊதியம் அதிகரித்தது, இதனால் 1913 வாக்கில் இவர் ஆண்டுதோறும் 375 அமெரிக்க டாலர்களைச் சம்பாதித்து வந்தார் (2018 இல் சுமார் 32,000 க்கு சமம்). 1913 ஆம் ஆண்டில் லண்டனின் வசதியான மற்றும் வளமான பகுதியான கிளாபம் காமனில் தனது சொந்த வீட்டை வாங்கினார். 1920 களின் நடுப்பகுதியில், இங்கிலாந்தில் துடுப்பாட்ட விளையாட்டு மிகவும் பிரபலமானதாக இருந்தது. மேலும், சிறந்த வீரர்கள் தேசிய அளவில் பிரபலமானவர்களாக இருந்தனர். ஹோப்ஸ் மற்ற துடுப்பாட்ட வீரரகளை விட மிகப் பெரிய துடுப்பாட்ட நட்சத்திரமாக இருந்தார். 1925 ஆம் ஆண்டில் இவரது ஆண்டு வருமானம் 1500 அமெரிக்க டாலர்களாக இருந்தது.அந்த சமயத்தில் அது மருத்துவர்களின் ஊதியத்தினை விட அதிகமாக இருந்தது. இதன் விளைவாக, 1928 ஆம் ஆண்டில் இவரது குடும்பம் ஒரு பெரிய வீட்டிற்கு குடிபெயர்ந்தது. ஹோப்ஸ் தனது குழந்தைகளை தனியார் பள்ளிகளுக்கு அனுப்பினார். இவர் பெரும்பாலான சமகால துடுப்பாட்ட வீரர்களை விட அதிக நிதி சுதந்திரத்தை அடைந்தார்.ஆனால் எப்போதும் தனது மனைவி மற்றும் குழந்தைகளுக்கு தனது குழந்தைப் பருவத்தில் கிடைக்காத பாதுகாப்பை வழங்குவதில் முதலில் அக்கறை கொண்டிருந்தார்.
# ஜாக் ஹாப்ஸ்

## ஓய்விற்குப் பிறகு

1934 இல் துடுப்பாட்டத்தில் இருந்து ஓய்வு பெற்றதைத் தொடர்ந்து, ஹோப்ஸ் ஒரு பத்திரிகையாளராகத் தொடர்ந்து பணியாற்றினார், முதலில் ஜாக் இங்காமுடன், பின்னர் ஜிம்மி போல்டனுடன் இணைந்து எழுத்தாளராகப் பணியாற்றினார். இவர் எம்.சி.சி குழுவுடன் 1936-37 இல் ஆஸ்திரேலியாவுக்குச் சென்று நான்கு நூல்களை வெளியிட்டார். இவை 1930 ஆம் ஆண்டுகளில் அதிகமாக விற்பனையானது. இவர் பொதுவாக சுய விளம்பரம் அல்லது சர்ச்சைகளைத் தவிர்த்தார். 1930 ஆம் ஆண்டுகளின் மத்தியில் இவரது மனைவி மனரீதியாகவும், உடல் ரீதியாகவும் பலவீனமடைந்து கொண்டிருந்தார். ஹோப்ஸ் தனது ஓய்வு நேரத்தில் பல தொண்டு நிறுவனஙளுக்கு சேவை செய்தார். அதே வேளையில் சங்கங்களில் துடுப்பாட்டம் விளையாடினார்
# மாவிட்டபுரம்

**மாவிட்டபுரம்** யாழ்ப்பாண மாவட்டத்தில் தெல்லிப்பழை பிரதேச செயலாளர் பிரிவில் அமைந்துள்ள ஒரு ஊராகும். யாழ்ப்பாணம் -காங்கேசன்துறை வீதியில் யாழ்ப்பாண நகரில் இருந்து சுமார் 9 மைல்கள் தொலைவிலும், காங்கேசன்துறையில் இருந்து சுமார் ஒரு மைல் தொலைவிலும் இவ்வூர் உள்ளது. மாவிட்டபுரம், மாவிட்டபுரம் தெற்கு, என இரண்டு கிராம அலுவலர் பிரிவுகளைக் கொண்ட இவ்வூரின் வடக்கு எல்லையில் காங்கேசன்துறையும், மேற்கு எல்லையில் கொல்லங்கலட்டியும், தெற்கு எல்லையில் தெல்லிப்பழையும் கிழக்கில் வீமன்காமமும் உள்ளன.  
மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசுவாமி கோவில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன. மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசாமி கோயில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன.  
சோழநாட்டு இளவரசி ஒருத்திக்கு குதிரைமுக நோய் எனப்படும் நோய் ஏற்பட்டதாகவும் இது எந்த மருந்துக்கும் குணமாகாததால், யாழ்ப்பாணத்துக்கு வந்து இன்றைய மாவிட்டபுரப் பகுதியில் இருந்த புனித நீர்நிலை ஒன்றில் நீராடிக் குணம் பெற்றதாகவும், அதனால் மகிழ்ச்சியுற்ற இளவரசி அப்பகுதியில் முருகனுக்கு ஒரு கோயில் எழுப்பியதாகவும். இந்நிகழ்வை ஒட்டியே இவ்வூருக்கும் மாவிட்டபுரம் (மா (குதிரை) + விட்ட + புரம்) என்ற பெயர் ஏற்பட்டது என்பதும் யாழ்ப்பாண மக்கள் மத்தியில் நிலவும் ஐதீகம்.
# சென்னைத் திரைப்படக் கல்லூரி

தமிழ்நாடு அரசின் செய்தி மற்றும் மக்கள் தொடர்புத் துறையின் கீழ் சென்னை அடையாறு பகுதியில் தரமணியில் இயங்கும் **திரைப்படப் பயிற்சி நிறுவனம்** ஆகும். இந்த நிறுவனத்தில் எழுத்து மற்றும் இயக்கம், ஒளிப்பதிவு, ஒலிப்பதிவு போன்ற பிரிவுகளில் தொழில்நுட்பப் பயிற்சிகள் அளிக்கப்பட்டு தேர்ச்சியடையும் மாணவர்களுக்கு குறிப்பிட்ட பிரிவுகளின் கீழாக திரைப்படத் தொழில்நுட்பப் பட்டதாரிச் சான்றிதழ் (Bachelor of visual arts - B.V.A) அளிக்கப்படுகிறது. எம்ஜிஆர் நினைவாக இதன் பெயர் 2006-இல் **எம்ஜிஆர் அரசு திரைப்படம் மற்றும் தொலைக்காட்சி பயிற்சி நிறுவனம்** எனப்பெயர் மாற்றம் செய்யப்பட்டது.
# சென்னைத் திரைப்படக் கல்லூரி

## இதனையும் காண்க

- எம். ஜி. ஆர் திரைப்பட நகர்
# தமிழ்நாட்டுக் கோயில் விமானம்

**தமிழ்நாட்டுக் கோயில் விமானம்** என்பது பொதுவாக ஆறு அங்கங்களைக் கொண்டுள்ளது, எனவே அது ஷடங்க விமானம் என அழைக்கப்படுகிறது.
# தமிழ்நாட்டுக் கோயில் விமானம்

## ஆறு அங்கங்கள்

1. அதிட்டானம்
1. பித்தி
1. பிரஸ்தரம்
1. கிரீவம்
1. சிகரம்
1. கலசம்  
இந்த ஆறு அங்கங்களும் மனிதனுடைய பாதம், கால், தோள், கழுத்து, தலை, முடி (கிரீடம்) ஆகிய உறுப்புகளுக்கு இணையாகக் கொள்ளப்படுகின்றன.
# தமிழ்நாட்டுக் கோயில் விமானம்

## ஆறு அங்கங்கள்

### அதிட்டானம்

விமானத்தின் ஆறு அங்கங்களில் முதலாவதாக அமையும் இந்த அதிட்டானம் ஒரு அடித்தளமாகும். இந்த அடித்தளத்தின் மேல்தான் மீதமுள்ள ஐந்து அங்கங்கள் ஒன்றன்மேல் ஒன்றாக அமைக்கப்படுகிறது. இந்த அதிட்டானம் பற்றிய செய்திகள் கட்டடக்கலை நூலான மானசாரத்தில் இடம் பெற்றுள்ளன. மானசாரத்தில் அதிட்டானம் 18 வகையாகப் பிரிக்கப்பட்டுள்ளது. அவை  
1. பாதபந்த அதிட்டானம்
1. உரசுபந்த அதிட்டானம்
1. பிரதிபந்த அதிட்டானம்
1. குமுதபந்த அதிட்டானம்
1. பத்ம சேகர அதிட்டானம்
1. புஷ்பபுஷ்கல அதிட்டானம்
1. ஸ்ரீபந்த அதிட்டானம்
1. மச்ச பந்த அதிட்டானம்
1. ஸ்ரெனி பந்த அதிட்டானம்
1. பத்மபந்த அதிட்டானம்
1. கும்ப பந்த அதிட்டானம்
1. வப்ரபந்த அதிட்டானம்
1. வஜ்ரபந்த அதிட்டானம்
1. ஸ்ரீபோக அதிட்டானம்
1. ரத்ன பந்த அதிட்டானம்
1. பட்டபந்த அதிட்டானம்
1. காக்ஸபந்த அதிட்டானம்
1. கம்பபந்த அதிட்டானம்
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

பித்தி என்பது கருவறையின் சுவர்ப்பகுதியாகும். இது அதிட்டானத்திற்கு மேலும் எழுதகத்திற்குக் கீழான பகுதியில் இடம் பெறும் பகுதியாகும். இது கால் என அழைக்கப்படும். இச்சுவர்ப்பகுதியில் கட்டடக்கலைக் கூறுகளாக அரைத்தூண், தேவகோட்டம், சாளரம், கோட்டபஞ்சரம், கும்பபஞ்சரம், கம்பபஞ்சரம் முதலான உறுப்புகள் இடம் பெறுகின்றன.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### அரைத்தூண்

அரைத்தூண் என்பது சுவர்ப்பகுதியில் இடம்பெறும் அலங்கார வேலைப்பாட்டுடன் கூடிய கட்டடக்கலைக் கூறாகும். விமானத்தின் ஆறு அங்கங்களில் ஒன்றான சுவர்ப்பகுதி "கால்" எனப் பெயர் பெறுவதே இந்த அரைத்தூண் சுவர்ப்பகுதியில் இடம்பெறுவதுதான். இந்த அரைத்தூண் சதுரம், அரைவட்டம் என அமைவதோடு பதினாறு பட்டை வரை மடிப்புகளுடன் அமையும். இந்த அரைத்தூண் பல உறுப்புகளுடன் அமையும். அவை
1. சதுரப்பகுதி
1. நாகபந்தம்
1. கம்புப்பகுதி
1. மாலசுதானம்
1. பத்மபந்தம்
1. கலசம்
1. தாடி
1. குடம்
1. பத்ம இதழ்
1. பலகை
1. வீரகண்டம்
1. போதிகை
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### தேவகோட்டம்

தேவகோட்டம் என்பது மையத்தில் இடம்பெறும் பத்ராபகுதியில் கருவறை சுவர்ப்பகுதியின் தெற்கு, மேற்கு, வடக்கு ஆகிய மூன்று பக்கங்களில் இடம்பெறும். தொடக்கக் காலத்தில் அர்த்த மண்டபத்தின் இருமருங்கிலும் தேவகோட்டங்கள் அமைக்கப்பட்டன. பின்னர் இம்மரபு அருகிப்போனது.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### சாளரம்

கோயிற்கட்டடக் கலைக்கூறுகளில் சாளரங்கள் அலங்கார வேலைப்பாட்டிற்காகவும், பயன்பாட்டுத் தேவைக்காகவும் இடம் பெறும் ஒரு கூறாகும். சாளரம் என்பது கருவறையின் வெளீச்சுவரிலும் அர்த்தமண்டபச் சுவரிலும் இடம் பெறும்.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### கோட்ட பஞ்சரம்

கோட்ட பஞ்சரம் என்பது ஓர் அலங்கார வேலைப்பாடாகும். இது கருவறைச் சுவர்ப்பகுதியில் தேவகோட்டத்தின் இருமருங்கிலும் அகாரை மற்றும் கர்ணப்பகுதிகளில் அமைக்கப்படும். இது அமைப்பில் தேவகோட்டத்தைப் போன்றிருந்தாலும் அதனின்று வேறுபட்டதாகும்.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### கும்பபஞ்சரம்

கும்பபஞ்சரம் என்பது கீழிருந்து மேலாகக் கலசம், கால்ப்பகுதி பஞ்சரம் என அமையும். இந்த அமைப்பில் கும்பம் இடம் பெற்றிருந்தால் அது கும்பபஞ்சரம் எனப்படும்.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### கம்பபஞ்சரம்

கும்பமின்றி அமைக்கப்பட்டிருந்தால் அது கம்பபஞ்சரம் எனப்படும்.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### பிரஸ்தரம்

பிரஸ்தரம் என்பது எழுதகம், கபோதகம், யாளிவரி எனும் அமைப்புகளைக் கொண்டு விளங்கும். இந்தப் பிரஸ்தர யாளி வரிசைக்கு மேல் விமானதளங்கள் இடம் பெறும்.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### எழுதகம்

கபோதத்தின் கீழ் இடம்பெறும் புடைப்புப் பகுதியே எழுதகம் எனப்படுகிறது. இந்த எழுதகப் பகுதியில் பூதகண வரிசை, அன்ன வரிசை, பத்ம வரிசை போன்ற சிற்ப அலங்கார வேலைப்பாடுகளில் ஏதேனும் ஒன்று இடம் பெறும். சில கோயில்களில் எழுதகம் அலங்கார வேலைப்பாடுகள் எதுவுமில்லாமல் வெறும் புடைப்புப் பகுதியாக மட்டும் இடம் பெறுவதுண்டு.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### கபோதம்

கபோதம் எனும் கட்டடக்கலை உறுப்பானது பயன்பாட்டுத் தேவை கருதி எழுதகத்தின் மேல் அமைகிறது. இது கவிழ்ந்திருப்பதால் கபோதகம் என அழைக்கப்படுகிறது.இது கருவறைச் சுவரின் வெளிப்பகுதியில் மழைநீரானது படாமலிருப்பதற்காக அமைக்கப்படுவதாகும். கபோதமானது சிம்மமுக நாசியுடன் கூடிய கூடுகளுடன் அமையும். மேல் ஆலிலை வேலைப்பாடு இடம் பெறும். கொடுங்கை அமைப்பு இடம் பெறும் போது அதன் கீழ் எழுதகத்தில் தாழ்வாரக்கட்டை அமைப்பு காணப்படும்.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### கூடுகள்

கபோதகங்களின் மேல் இடம்பெறும் கூடுகள் அலங்கார வேலைப்பாடு கருதி அமைக்கப்படுவதாகும்.
# தமிழ்நாட்டுக் கோயில் விமானம்

## ஆறு அங்கங்கள்

### பித்தி

#### யாளிவரி

கபோதத்திற்கு மேல் இடம்பெறும் கட்டடக்கலை உறுப்பு யாளிவரி ஆகும். இந்த யாளிவரியில் யாளியானது முழுமையாகவோ அல்லது பாதியாகவோ காட்டப்பட்டிருக்கும். இதுவும் அலங்கார வேலைப்பாடாகவே அமைகிறது. இந்த யாளிவரிசையின் இறுதி முனைகளில் மகரங்கள் இடம்பெறும். சில கோயில்களில் யாளிக்குப் பதிலாக உத்திரக்கட்டை முன்வரிசையோ, அலங்காரமற்ற உத்திரமோ இடம் பெறும்.
# தமிழ்நாட்டுக் கோயில் விமானம்

## ஆறு அங்கங்கள்

### கிரீவம்

பிரஸ்தரத்திற்கு மேல் அமையும் பகுதி கிரீவம் எனப்படும். இப்பகுதி சிகரத்தை விட சற்று உள்ளடக்கி இருக்கும். இக்கிரீவப் பகுதி சிகரத்தின் அமைப்பையே பெற்றிருக்கும். கிரீவமானது சதுரம் எண்பட்டை, வட்டம், நீள்சதுரம் என நான்குவகையான அமைப்புகளில் அமையும். இக்கிரீவப் பகுதியில் திசைக்கு ஒரு கோட்டம் அமையும். அதில் இடம் பெறும் சிற்பங்களைக் கிரீவக் கோட்டச் சிற்பங்கள் எனபர். இச்சிற்பங்கள் சைவக் கோயிலுக்கென்றும் வைணவக் கோயிலுக்கென்றும் தனித்தனி அமைப்புகளாக உள்ளன. முதலில் பொதுவாக அமைக்கப்பட்டாலும் காலப் போக்கில் மாற்றங்கள் ஏற்பட்டுள்ளன. சைவக் கோயிலில்  
- தெற்கே - தட்சிணாமூர்த்தி
- மேற்கே - திருமால்
- வடக்கே - பிரம்மன்
- கிழக்கே - இந்திரன்  
என அமையும். இது பொதுவான அமைப்பாகும். சில சைவக் கோயில்களில் மாற்றங்களிருக்கின்றன. வைணவக் கோயில்களில் நான்கு திசைகளிலும் திருமாலது உருவங்கள் இடம் பெறும் அமைப்பு காணப்படுகிறது. இதில் திருமாலின் அவதார வடிவங்கள் இடம் பெற்றிருக்கின்றன.
# தமிழ்நாட்டுக் கோயில் விமானம்

## ஆறு அங்கங்கள்

### சிகரம்

சிகரம் என்பது கிரீவத்தின் மேலே அமையும் பகுதியாகும். இது நாகரம், வேசரம், திராவிடம் எனப் பெயர் பெறும். இச்சிகரம் வட்டமாக இருந்தால் "வேசரவிமானச் சிகரம்" என்றும், சதுரமாக இருந்தால் "நாகரவிமானச் சிகரம்" என்றும், எண்பட்டை அமைப்பிலிருந்தால் "திராவிடச் சிகரம்" என்றும் அழைக்கப்படுகிறது.
# தமிழ்நாட்டுக் கோயில் விமானம்

## ஆறு அங்கங்கள்

### கலசம்

சிகரத்தின் மேல் ஆறாவது நிலையில் இடம் பெறும் உறுப்பு கலசமாகும். இது கல், கதை மற்றும் உலோகம் ஆகியவற்றால் அமையும். இது பொதுவாக கோயில் குடமுழுக்கு விழாவில் புனித நீரை ஊற்ற வேண்டி அமைக்கப்படுவதாகக் கொள்ளலாம். கோயிற்பணி முடிந்த பின்பு இறுதியில் கலசம் எனும் உறுப்பு சிகரத்தில் அமைக்கப்படும்.
# தமிழ்நாட்டுக் கோயில் விமானம்

## ஆறு அங்கங்கள்

### அஷ்டாங்க விமானம்

கருவறைகளை ஒன்றன் மேல் ஒன்றாக அடுக்கி மூன்று கருவறைகளைக் கொண்ட விமானத்தை அமைப்பது அஷ்டாங்க விமானம் எனப்படுகிறது.
# தமிழ்நாட்டுக் கோயில் விமானம்

## ஆதாரம்

- டாக்டர் அம்பை மணிவண்ணன் எழுதிய "கோயில் ஆய்வுகளும் நெறிமுறைகளும்" நூல்
# அசுவமேத யாகம்

**அசுவமேத யாகம்** என்பது ஒரு பெரிய வேள்வியாகும். ஒரு நாட்டின் அரசன் தனது அரச குதிரையை தனது வெற்றிக் கொடியை அதன் முதுகுப்பகுதியில் கட்டி நாடு முழுவதும் திரிய விடுவான். அந்தக் குதிரையுடன் அவனோ அல்லது அவனது அரச பிரதிநிதியோ பெரும்படையுடன் உடன் செல்வார்கள். அதைப் பிடித்து மடக்கும் வேற்று அரசன் மேல் படையெடுப்பு நடத்தி அவனை வெற்றிகொண்ட பின் குதிரை மேலும் தொடர்ந்து செல்லும், மற்ற மன்னர்களெல்லாம் அவனது ஆட்சியை ஏற்றுக் கொண்ட பிறகு “சக்கரவர்த்தி” என்று தன்னைப் பிரகடனப்படுத்திக் கொள்வான். பின்னர் அந்தக் குதிரையைக் கொன்று அதன் கொழுப்பை விட்டு யாகம் செய்வான். யாகத்தீயில் குதிரையை சுட்டு அதன் மாமிசத்தை விருந்து படைப்பான்.
# அசுவமேத யாகம்

## தசரதன் நடத்திய அசுவமேத யாகம்

அயோத்தி அரசன் தசரதன் அசுவமேத யாகம் ஒன்றை நடத்தினான். இந்த யாகத்தை நடத்துவதற்காக கலைக்கோட்டு முனிவர் அழைத்து வரப்பட்டார். அவர் நடத்தி முடித்த அசுவமேத யாகத்திற்குப் பின் **தசரத மகாச்சக்கரவர்த்தி** என அழைக்கப்பட்டான்.
# அசுவமேத யாகம்

## தருமன் நடத்திய அசுவமேத யாகம்

குருச்சேத்திரப் போருக்குப் பின் தருமன் “சக்கரவர்த்தி” பட்டத்திற்காக அசுவமேத யாகம் நடத்தினார். அந்தக் குதிரையைத் தொடர்ந்து அருச்சுனன் பெரும் படையுடன் சென்று வெற்றி பெற்று யாகம் நடத்தி சக்கரவர்த்தியானான்.
# அசுவமேத யாகம்

## முதலாம் சாதகர்ணி நடத்திய அசுவமேத யாகம்

சாதவாகன அரசர்களில் மூன்றாவது மன்னரான முதலாம் சதகர்ணி தனது ஆட்சி எல்லைப்பகுதியை தக்காணத்தின் வடக்குப் பகுதியில் நிலை நிறுத்தியதோடு அல்லாமல் மத்திய இந்தியாவின் பெரும் பகுதியை தன் ஆட்சிக்குள் கொண்டுவந்தார். இதற்காக இரண்டு அசுவமேத யாகம் நடத்தியதாக அறியப்படுகிறது.
# விசைப்பலகை, திரை, சுட்டி நிலைமாற்றி

**விசைப்பலகை, திரை, சுட்டி நிலைமாற்றி** (விதிசு மாற்றி) என்பது பல கணினிகள் அல்லது வழங்கிகளை ஒரு விசைப்பலகை, திரை, சுட்டி கொண்டு பயன்படுத்த ஏதுவாக்கும் வன்பொருள் ஆகும். ஆங்கிலத்தில் இதை கே.வி.எம் சுவிச் (KVM Switch) என்பர். இது பொதுவாக பல வழங்கிகள் கணினிகள் கொண்ட ஒரு கணினிப் பிணைய அமைப்பில் ஓர் அங்கமாக இருக்கும்.
# தடங்கல் இல்லா ஆற்றல் வழங்கி

**தடங்கல் இல்லா ஆற்றல் வழங்கி** (த.இ.ஆ)(Uninterrupted Power Supply) என்பது தடங்கல் இல்லாமல் மின் ஆற்றலை வழங்க வல்ல ஆற்றல் வழங்கி ஆகும். வழமையான மின் சேவைக்கு தடங்கள் ஏற்பட்டால், மின்கலங்களைப் பயன்படுத்தி தொடர்ந்து ஆற்றல் வழங்கும் வண்ணம் இவை அமைகின்றன. இவை கணினி பிணையம், தொலைத்தொடர்பு பிணையம் போன்றவற்றில் அதிகம் பயன்படுத்தப்படுகின்றன.
# வி. வெங்கடசுப்பா

**வி. வெங்கடசுப்பா ரெட்டியார்** (*V. Venkatasubha Reddiar*)(இறப்பு 06 சூன் 1982) புதுச்சேரியின் இரண்டாவது முதலமைச்சராக பதவி வகித்தவர். இவர் இருமுறை செப்டம்பர் 11, 1964 முதல் ஏப்ரல் 8, 1967 வரையும், பின்னர் மார்ச் 6,1968 முதல் செப்டம்பர் 18, 1968 வரையும் முதலமைச்சராகப் பணியாற்றியுள்ளார். இவரது மகன் வெ. வைத்திலிங்கம் பாண்டிச்சேரி முதல்வராக இருந்தார்.
# சுப்பிரமணியன் ராமசாமி

**சுப்பிரமணியன் ராமசாமி** (*Subramanyan Ramaswamy*) பாண்டிச்சேரி என்றழைக்கப்பட்டப் புதுச்சேரியின் நான்காவது முதலமைச்சராக பதவி வகித்தவர். அவர் சூலை 2,1977 முதல் நவம்பர் 12, 1978 வரையும் மார்ச் 6,1974 முதல் மார்ச் 28, 1974 வரையும் முதலமைச்சராகப் பணியாற்றியுள்ளார்.
# சுப்பிரமணியன் ராமசாமி

## தேர்தல் வரலாறு

| ஆண்டு | பதவி | தொகுதி | கட்சி |
| --- | --- | --- | --- |
| 1969 | சட்டமன்ற உறுப்பினர் | காரைக்கால் | திமுக |
| 1974 | சட்டமன்ற உறுப்பினர் | காரைக்கால் | அதிமுக |
| 1977 | சட்டமன்ற உறுப்பினர் | காரைக்கால் தெற்கு | அதிமுக |
| 1985 | சட்டமன்ற உறுப்பினர் | காரைக்கால் தெற்கு | சுயேச்சை |
| 1990 | சட்டமன்ற உறுப்பினர் | காரைக்கால் தெற்கு | அதிமுக |
# வெ. வைத்தியலிங்கம்

**வெ. வைத்தியலிங்கம்** (பிறப்பு: அக்டோபர் 5, 1950), இந்தியாவின் ஒன்றியப் பகுதியான புதுச்சேரியின் அரசியல்வாதியும் முன்னாள் முதல் அமைச்சரும் ஆவார். முதன்முறையாக 1991 முதல் 1996 வரையும் பின்னர் இரண்டாம் முறையாக 2008 -2011 காலகட்டத்திலும் முதலமைச்சராகப் பணியாற்றினார். எட்டுமுறை சட்டப்பேரவையில் உறுப்பினராகத் தேர்ந்தெடுக்கப்பட்டு மூத்த பேரவை உறுப்பினராக விளங்குகிறார்.  
இவர் புதுவையின் இரண்டாவது முதலமைச்சராக பொறுப்பேற்ற வெங்கடசுப்பா ரெட்டியாரின் மகனாவார். வைத்திலிங்கம் குடும்பம் பிரெஞ்சு ஆட்சிக்கு எதிராக சுதந்திரப் போராட்ட வீரர்களாக பணியாற்றியதற்காக அறியப்படுகிறது.
# வெ. வைத்தியலிங்கம்

## இளமை வாழ்வு

பாண்டிச்சேரியில் பிறந்து மதுக்கரை, புதுச்சேரியில் வளர்ந்த வைத்தியலிங்கம், சென்னை இலயோலாக் கல்லூரியில் பயின்று பின்னர் தமது குடும்ப விவசாயத்திற்கு திரும்பினார். 1969 ஆம் ஆண்டு புதுவை மருத்துவ சேவை இயக்குநராக இருந்த டா.சாம்பசிவத்தின் மகள் சசிகலாவை மணம் புரிந்தார். *புதுவை மாநில நில வளர்ச்சி வங்கி*யின் தலைவராகப் பணியாற்றியுள்ளார்.
# பற்சட்ட இருப்புப்பாதை

இயங்கும் முறை.]]
ஓர் **பல் தொடருந்து, பற்சட்ட மற்றும் பற்சக்கர தொடருந்து** அல்லது **பற்சட்ட இருப்புப் பாதை** எனக் குறிப்பிடப்படுவது வழமையான இருப்புப் பாரைகளுக்கிடையே பற்களுடைய பற்சட்டம் அமைந்த இருப்புப் பாதை வழிகள் அல்லது வழியைப் பயன்படுத்தும் தொடருந்துகளாகும். இத்தகைய தொடருந்து ஒன்று அல்லது மேற்பட்ட பற்சக்கரங்களைக் கொண்டு கீழுள்ள பற்சட்டத்தில் சரியாகப் பதிந்து செல்லும். இவ்வகை அமைப்பு கூடுதல் சரிவுள்ள மலைப்பாதைகளில் தொடருந்துகள் சென்றுவர ஏதுவாகின்றன.  
பெரும்பாலான பற்சட்ட தொடருந்துகள் மலைப்பகுதி தொடருந்துகள் ஆகும். இருப்பினும் கூடுதல் சரிவுகள் கொண்ட நகர்பகுதி தொடருந்துகளிலும் டிராம் வண்டிகளிலும் சில நேரங்களில் பயனாகின்றன.  
இவ்வகையான முதல் இருப்புப் பாதை இங்கிலாந்தின் மேற்கு யார்க்சயரின் லீட்ஸ் மற்றும் மிடில்டன் இடையேயான மிடில்டன் தொடருந்துவில் அமைக்கப்பட்டது. 1812ஆம் ஆண்டு நீராவி இயக்கி மூலமாக முதல் வணிக போக்குவரத்து துவங்கியது.  
மலைப்பாதை ஒன்றில் அமைக்கப்பட்ட முதல் இருப்புப் பாதை அமெரிக்காவின் நியூ ஹாம்சையரில் 1868ஆம் ஆண்டு *மவுண்ட் வாஷிங்கடன் காக் இரயில்வே*யால் இயக்கப்பட்டது. இந்தியாவில் நீலகிரி மலை இரயில் பாதை 1899ஆம் ஆண்டு *மதராஸ் இரயில்வே* நிறுவனத்தால் தமிழகத்தில் துவக்கப்பட்டு இன்றும் நாளுக்கு இருமுறை மேட்டுப்பாளையத்திற்கும் ஊட்டிக்கும் இடையே இயக்கப்பட்டு வருகிறது.
# பல்லூடகம்

**பல்லூடகம்** (*Multimedia*) என்பது வேறுபட்ட உள்ளடக்க வடிவங்களின் இணைவைப் பயன்படுத்துகிற ஊடகம் மற்றும் உள்ளடக்கம் ஆகும். இந்தச் சொல்லானது அச்சிடப்பட்ட அல்லது கையால் தயாரிக்கப்பட்ட பொருளின் பாரம்பரிய வடிவங்களை மட்டுமே பயன்படுத்துகின்ற ஊடகத்திலிருந்து வேறுபடுத்துதலில் பயன்படுகின்றது. பல்லூடகம் என்பது உரை, ஒலி, அசையாப் படங்கள், அசைவூட்டல், நிகழ்படம் மற்றும் இடைக்காட்சி உள்ளடக்க படிவங்கள் ஆகியவற்றின் இணைவைக் கொண்டிருக்கின்றது.  
பல்லூடகம் என்பது வழக்கமாக கணினிமயமாக்கப்பட்ட மற்றும் மின்னணு சாதனங்கள் போன்ற தகவல் உள்ளடக்க செயலாக்க சாதனங்கள் மூலமாக பதிவுசெய்யப்படுகின்றது, இயக்கப்படுகின்றது, காண்பிக்கப்படுகின்றது அல்லது அணுகப்படுகின்றது. பல்லூடகம் நுண் கலையில் ஆடியோவை சேர்ப்பதன் மூலமாக கலப்பின மீடியாவில் இருந்து வேறுபடுகின்றது; எடுத்துக்காட்டாக, அது அகன்ற செயற்பரப்பைக் கொண்டிருக்கின்றது. "உயர் மீடியா" என்பது ஊடாடக்கூடிய பல்லூடகத்துக்கான ஒரே பொருளைக் கொண்டது. மீஊடகம் என்பதை ஒரு குறிப்பிட்ட பல்லூடகப் பயன்பாடாகக் கருத முடியும்.  
| = "0" cellpadding="3" cellspacing="0" | +**பல்லூடகத்தில் இணைக்கப்பட்டுள்ள தனிப்பட்ட உள்ளடக்கப் படிவங்களின் எடுத்துக்காட்டுகள்** |  |  |
| --- | --- | --- | --- |
| &nbsp; |  |  |  |
| <>உரை</> | <>ஒலி</> | <>படிமம்</> |  |
| <>இயங்குபடம்</> | <>நிகழ்படத்துண்டு</> | <>இடைச்செயற்பாடு</> | } |
|-
|}
# பல்லூடகம்

## பல்லூடகத்தை வகைப்படுத்துதல்

பல்லூடகத்தை **நேரோட்ட** மற்றும் **நேரற்ற** வகைகளாகப் பிரிக்கலாம். நேரோட்ட செயல்நிலை உள்ளடக்கமானது சினிமா விளக்கக்காட்சி போன்ற பார்வையாளருக்கான எந்த வழிச்செலுத்துதல் கட்டுப்பாடின்றி தொடர்ந்து நடைபெறுகின்றது. நேரற்ற உள்ளடக்கமானது கணினி விளையாட்டுடன் பயன்படுத்துவது அல்லது சுயமாகச் செயல்படுத்தும் கணினி அடிப்படையிலான பயிற்சியில் பயன்படுத்துவது போன்று செயல்பாட்டைக் கட்டுப்படுத்த பயனர் தலையீட்டை வழங்குகின்றது. மீஊடகம்(*ஹைபர்மீடியா*) நேரற்ற உள்ளடக்கத்திற்கான ஒரு உதாரணமாகும்.  
பல்லூடக விளக்ககாட்சிகள் நேரடியாக அல்லது பதிவுசெய்யப்பட்டதாக இருக்கும். பதிவுசெய்யப்பட்ட விளக்கக்காட்சி வழிச்செலுத்துதல் அமைப்பு வாயிலான தலையீட்டை அனுமதிக்கலாம். ஒரு நேரடி பல்லூடக விளக்கக்காட்சியானது அளிப்பவர் அல்லது பங்குபெறுவர் உடனான தொடர்பின் வாயிலான தலையீட்டை அனுமதிக்கலாம்.
# பல்லூடகம்

## பல்லூடகத்தின் முக்கிய சிறப்பியல்புகள்

**பல்லூடக விளக்கக்காட்சிகளை** மேடை, திரைப்படக்கருவி, பரப்புதல் ஆகியவற்றில் நேரடியாகப் பார்க்கலாம், அல்லது மீடியா பிளேயர் கொண்டு இயக்கப்படலாம். அலைபரப்பு நேரடியான அல்லது பதிவுசெய்யப்பட்ட பல்லூடக விளக்கக்காட்சியாக இருக்கலாம். அலைபரப்புகள் மற்றும் பதிவுகள் தொடர்முறை அல்லது டிஜிட்டல் மின்னணு மீடியா தொழில்நுட்பமாக இருக்கலாம். டிஜிட்டல் ஆன்லைன் பல்லூடகத்தைப் பதிவிறக்கலாம் அல்லது ஸ்ட்ரீமிங் செய்யலாம். ஸ்ட்ரீமிங் பல்லூடகம் நேரடியாக அல்லது கோரிக்கையின் பேரிலானதாக இருக்கலாம்.  
**பல்லூடக விளையாட்டுக்கள் மற்றும் உருவகப்படுத்துதல்கள்** ஸ்பெஷல் எஃபெக்ட்களுடன் கூடிய இயல்பான சூழலில் ஆன்லைனில் பல்வேறு பயனர்களுடன் பயன்படுத்தப்படலாம்
# பல்லூடகம்

## சொல்லியல்

### சொல்லின் வரலாறு

"பல்லூடகம்" என்ற சொல்லானது பாப் கோல்டுஸ்டெயின் (பின்னர் 'பாப் கோல்டுஸ்டெயின்') அவர்களால் சவுத்தாம்டன், லாங்க் ஐலேண்டில் அவரது "லைட்வொர்க்ஸ் அட் லௌர்சின்" நிகழ்ச்சியின் ஜூலை 1966 தொடக்கத்தை வழங்க புதிதாகப் புனையப்பட்டது. ஆகஸ்ட் 10, 1966ம் ஆண்டு, ரிச்சர்டு அல்பரினோ அவர்களின் பல்வேறு வகையாக கொண்டுவரப்பட்ட சொல்லியல் அறிக்கையில்: “பிரைய்ன்சைல்டு ஆப் சாங்க்ஸ்கிரைப்-காமிக் பாப் (‘வாஷிங்டன் ஸ்கொயர்’)கோல்டுஸ்டெயின், ‘லைட்வொர்க்ஸ்’ என்பது டிஸ்கொதே நிகச்சியாக அறிமுகப்படுத்தப்பட்ட சமீபத்திய *பல்லூடக* இசை-மற்றும்-காட்சிகள்.” . இரண்டு ஆண்டுகள் கழித்து 1968ம் ஆண்டு, “பல்லூடகம்” என்ற சொல்லானது லௌர்சினில் கோல்டுஸ்டெயின் தயாரிப்பாளர்களில் ஒருவரும்—ஐரீஷ் சாயரின் கணவருமான டேவிட் சாயர் அவர்களின் அரசியல் ஆலசகர் பணியை விவரிக்க மீண்டும் மிகச்சரியாகப் பொருத்தப்பட்டது.  
நாற்பது ஆண்டுகால கண்டுபிடிப்புகளில், அந்த வார்த்தையானது வேறுபட்ட பொருட்களில் எடுத்துக்கொள்ளப்பட்டுள்ளது. 1970களின் பிற்பகுதியில் அந்தச் சொல்லானது ஒரு ஆடியோ டிராக்குக்கு பல பிரஜெக்டர் ஸ்லைடு ஷோக்களைக் கொண்ட விளக்கக்காட்சிகளை விவரிக்கப் பயன்படுத்தப்பட்டது. இருப்பினும், 1990களில் 'பல்லூடகம்' அதன் தற்போதைய பொருளில் எடுத்துக்கொள்ளப்பட்டது. ஜெர்மன் மொழி பயன்பாட்டு சமூகமான சேசெல்ஷாப்ட் பர் டெயூட்ஷே ஸ்ப்ராசேஹ்ப்ரௌக், வார்த்தையின் தனித்தன்மை மற்றும் வியாபித்திருத்தல் ஆகியவற்றை 1995ம் ஆண்டு "ஆண்டிற்கான சிறந்த வார்த்தை" பட்டத்தை வழங்கியதன் மூலமாக 1990களில் ஏற்றுக்கொள்ள முடிவுசெய்தது. அந்த கல்வி நிறுவனம் அதன் நியாயத்தை "[பல்லூடகம்] என்பது வியக்கத்தக்க புதிய மீடியா உலகில் பொதுவான வார்த்தையாக மாறியிருக்கின்றது" என்று காட்டியதன் மூலமாகச் சுருக்கிக் கூறியது  
பொதுப் பயன்பாட்டில், பல்லூடக எனது வீடியோ, நிழற்படங்கள், ஆடியோ, தொடர்புகொள்ள அணுகக்கூடியது போன்ற வழியிலான உரை உள்ளிட்டவற்றை மின்னணு நீதியில் இணைக்கப்பட்ட மீடியாவாக வழங்குவதைக் குறிக்கின்றது. இன்று வலையில் பெருமளவிலான உள்ளடக்ம் மில்லியன்களால் புரிந்துகொள்ளப்பட்டதான இந்த வரையறையில் வீழ்ந்திருக்கின்றது. 1990களில் சந்தைப்படுத்தப்பட்ட சில கணினிகள் "பல்லூடகக்" கணினிகள் என்று அழைக்கப்பட்டன, ஏனெனில் அவை பலநூறு மெகாபைட்டுகள் அளவிலான வீடியோ, படங்கள் மற்றும் ஆடியோ தரவை வழங்க அனுமதிக்கும் CD-ROM டிரைவ் இணைக்கப்பட்டிருந்தன.
# பல்லூடகம்

## சொல்லியல்

### வார்த்தைப் பயன்பாடு மற்றும் சூழல்

"பல்லூடகம்" என்ற சொல்லானது தேவைக்கு அதிகமாகப் பயன்படுத்தப்பட்ட சொல்லாக இருக்கின்றது. இதன் முக்கியத்துவம் காரணமாகவே "பல்லூடகம்" என்ற சொல்லானது மீடியாவின் **பல்வேறு வடிவங்கள்** மற்றும் உள்ளடக்கம் ஆகியவற்றை பிரத்தியேகமாக விவரிக்கப்பயன்படுகின்றது.  
இந்த "பல்லூடகம்" என்ற வார்த்தையானது பல பொருள்படுவதாகவும் உள்ளது. நிலையான உள்ளடக்கமானது (காதித நூல் போன்றது) படங்களையும் உரையையும் கொண்டிருந்தாலும் அல்லது பயனர் விருப்பத்தின் பேரில் பக்கங்களைத் திருப்புவதன் மூலம் தொடர்புகொள்வதை ஊடாடுவதாகக் கருதலாம் எனில் அதை பல்லூடகமாகக் கருதலாம். பக்கங்கள் தொடச்சியற்ற முறையில் அணுகப்படுகின்றன எனில் நூல்களையும் நேரற்றவையாகக் கருதலாம். "வீடியோ" என்ற சொல்லானது, நிழற்படக்கலை இயக்கத்தை பிரத்தியேகமாக விவரிக்கப் பயன்படவில்லை எனில், பல்லூடகம் சொல்லியலில் அது பலபொருள் கொண்டதாக உள்ளது. *வீடியோ* என்பது பெரும்பாலும் நிழற்படக்கலை இயக்கத்தை உருவப்படுத்தப்பட்ட படங்களின் இயக்கத்தின் *"அனிமேஷன்"* இலிருந்து வேறுபடுத்திக்காட்டப் பயன்படுகின்ற *"அடியளவு"* என்பதற்குப் பதிலாக கோப்பு வடிவம், வழங்கப்படும் வடிவம் அல்லது விளக்கக்காட்சி வடிவத்தை விவரிக்கப்படுகின்றது. தகவல் உள்ளடக்கத்தின் பல்வேறு வடிவங்கள் ஆடியோ அல்லது வீடியோ போன்ற விளக்கக்காட்சியின் நவீன வடிவங்களாக பெரும்பாலும் கருதப்படுவதில்லை. அதேபோன்று, தகவல் செயலாக்கத்தின் தனிப்பட்ட முறைகளைக் கொண்ட தகவல் உள்ளடக்கத்தின் தனிப்பட்ட வடிவங்கள் (உ.ம். தொடர்பற்ற ஆடியோ) பெரும்பாலும் பல்லூடகம் என்றழைக்கப்படுகின்றன, ஒரு வேளை நிலையான மீடியாவிலிருந்து செயல்படும் மீடியாவை வேறுபடுத்தலாம். நுண் கலைகளில், உதாரணமாக லேடா லஸ் லூய்கென்ஸின் மாடல்ஆர்ட் ஓவிய உலகிற்கு கொண்டுவந்த இசைத் தொகுப்பு மற்றும் திரைப்படம் ஆகியவற்றின் இரண்டு முக்கிய கூறுகள்: கருப்பொருளின் மாறுபாடு மற்றும் ஒரு புகப்படத்தின் இயக்கம் ஆகியவை, *மாடல்ஆர்ட்* டை உருவாக்குதல் கலையின் ஊடாடக்கூடிய பல்லூடக வடிவம் ஆகும். நிகழ் கலைகளானவை, நடிப்பவர்கள் மற்றும் நாடகமேடைப் பொருட்கள் ஆகியவை உள்ளடக்கம் மற்றும் மீடியாவின் பல்வேறு வடிவங்களாக இருப்பதைக் கருதப்படுவதால் பல்லூடகமாகக் கருதப்படலாம்.
# பல்லூடகம்

## பயன்பாடு

பல்லூடகம் அதன் பயன்பாடுகளை எந்தவிதக் கட்டுப்பாடுமின்றி, விளம்பரங்கள், கலை, கல்வி, பொழுதுபோக்கு, பொறியியல், மருத்துவம், கணிதம், வணிகம், அறிவியல் ஆராய்ச்சி மற்றும் இடம் காலம் சார்ந்த பயன்பாடுகள் உள்ளிட்ட பல்வேறு பகுதிகளில் கண்டறிந்துள்ளது, காண்க, பானர்ஜி & கோஷ் (2010). பல்வேறு உதாரணங்கள் பின்வருகின்றன:
# பல்லூடகம்

## பயன்பாடு

#### படைப்பு சார்ந்த துறைகள்

படைப்புசார் துறைகள் பல்லூடகத்தை நுண் கலைகளிலிருந்து பொழுதுபோக்கிற்கு, வணிகம் சார்ந்த கலைக்கு, பத்திரிக்கைத் துறைக்கு, ஊடகத்திற்கு மற்றும் கீழே பட்டியலிடப்பட்டுள்ள ஏதாவது துறைகளுக்காக வழங்கப்பட்ட மென்பொருள் சேவைகள் என பல்வேறு தேவை வரம்புகளில் பயன்படுத்துகின்றன. ஒரு தனிப்பட்ட பல்லூடக வடிமைப்பாளர் அவரது தொழில்வாழ்க்கை முழுவதும் பலவண்ண நிறமாலையால் சூழப்பட்டிருக்கலாம். அவர்களின் திறமைகளுக்கான தேவை தொழில்நுட்பம் முதல் பகுப்பாய்வு, படைப்புத்திறன் வரையில் வரம்பிடப்படுகின்றன்றது.  
##### வணிகம்
வணிகரீதியான கலைஞர்களால் பயன்படுத்தப்படும் பெரும்பாலான மின்னணு பழைய மற்றும் புதிய ஊடகம் பல்லூடகம் ஆகும். கிளர்ச்சியூட்டும் காட்சிகள் விளம்பரப்படுத்துதலில் கெட்டியாகப் பிடிக்கவும் கவனத்தைக் கவரவும் பயன்படுகின்றன. வணிகம் முதல் வணிகம் வரை மற்றும் அலுவலத்திற்குள்ளான தகவல்தொடர்புகள் சிந்தனைகளை அல்லது உயிரோட்டமான பயிற்சியை விற்க எளிமையான ஸ்லைடு ஷோக்களுக்கு அப்பால் மேம்படுத்தப்பட்ட பல்லூடகக் காட்சிகளுக்கான ஆக்கத்திறன் சேவைகள் நிறுவனங்களால் உருபாக்கப்பட்டுள்ளன. வணிகரீதியான பல்லூடக உருவாக்குநர்கள் அரசாங்க சேவைகள் மற்றும் இலாபநோக்கற்ற சேவைகள் பயன்பாடுகளை பணமாக வடிவமைக்க அழைக்கப்படலாம்.  
##### பொழுதுபோக்கு மற்றும் நுண் கலைகள்
இன்னும் கூடுதலாக, பல்லூடகம் எனபது பொழுதுபோக்குத் துறையில் அதிகமாக பயன்படுத்தப்படுகின்றது, குறிப்பாக திரைப்படங்கள் மற்றும் அனிமேஷன் படங்களில் ஸ்பெஷல் எபெக்ட்டுகளை உருவாக்கப் பயன்படுகின்றது. ல்டிமீடியா கேம்கள் பிரபலமான பொழுதுபோக்காக உள்ளன, மேலும் அவை மென்பொருள் நிரல்கள் வடிவில் குறுந்தகடுகளாக அல்லது ஆன்லைனில் கிடைக்கின்றன. சில வீடியோ கேம்களும் பல்லூடக அம்சங்களைப் பயன்படுத்துகின்றன.
*ஊடாடும் பல்லூடகம்* என்று அழைக்கப்படுகின்ற பல்லூடகப் பயன்பாடுகள் பயனர்களை, வெறுமனே அமர்ந்துகொண்டு மந்தமான முறையில் தகவலைப் பெறுபவர்களாக இருப்பதற்குப் பதிலாக துடிப்புடன் பங்குபெற அனுமதிக்கின்றது.
கலைகளில், பார்வையாளர்களுடன் தொடர்பை ஏற்படுத்தும் வழியிலான வேறுபட்ட ஊடகத்தைப் பயன்படுத்தி உத்திகளைக் கலக்கக்கூடிய அறிவைக்கொண்ட பல்லூடகக் கலைஞர்கள் உள்ளனர். சினிமாவை ஓபரா மற்றும் அனைத்து வகையான எண்மிய ஊடகங்களுடன் இணைத்திருக்கின்ற பீட்டர் கிரீனவே அதனுடன் நெருங்கிய தொடர்புடையவர்களில் ஒருவராக இருக்க முடியும். மற்றொரு அணுகுமுறையானது, கலைக்கூடம் போன்ற பாரம்பரிய நுண் கலைகள் அரங்கத்தில் காட்சிப்படுத்த முடிந்த பல்லூடகத்தின் உருவாக்கத்தை இன்றியமையாததாக்குகின்றது. பல்லூடகம் காட்சிப்படுத்தும் பொருளானது ஆவியாக மாறக்கூடியாதாக இருந்தாலும், உள்ளடக்கத்தின் நிலைப்புத்தன்மையானது எந்த பாரம்பரிய ஊடகத்தைக் காட்டிலும் வலிமையானது. ரிஜிட்டல் பதிவுசெய்யும் பொருளானது நீடித்து உழைக்கக்கூடியதாகவும் ஒவ்வொரு முறையும் சிறந்த நகல்களுடன் எண்ணற்ற முறையில் மீண்டும்தயாரிக்க முடிந்ததாக இருக்கலாம்.
# பல்லூடகம்

## பயன்பாடு

#### கல்வி

கல்வியில், பல்லூடகமானது கணினி அடிப்படையிலான பயிற்சி வகுப்புகள் (CBTகள் என்று பிரபலமாக அழைக்கப்படுவது) மற்றும் என்சைக்ளோபீடியா மற்றும் விளக்க ஏடுகள் ஆகியவற்றைத் தயாரிப்பதற்குப் பயன்படுகின்றது. ஒரு CBT ஆனது தொடர்ச்சியான விளக்கக்காட்சிகள், குறிப்பிட்ட தலைப்பு பற்றிய உரை மற்றும் பல்வேறு தகவல் வடிவமைப்புகளில் விளக்கப்படங்களை ஆகியவற்றை பயனர் அறியச்செய்கின்றது. கல்விசார் பொழுதுபோக்கு என்பது கல்வியை பொழுதுபோக்குடன் இணைப்பதை குறிப்பாகப் பல்லூடகப் பொழுதுபோக்கை விவரிப்பதற்குப் பயன்படுத்தும் முறையற்ற சொல்லாகும்.  
பல்லூடகத்தின் அறிமுகம் காரணமாக கடந்த பத்தாண்டுகளில் கோட்பாடைக் கற்றுக்கொள்ளுதல் பெருமளவில் அதிகரித்திருக்கின்றது. ஆராய்ச்சியின் பல்வேறு துறைகள் மேம்பட்டுள்ளன (உ.ம் அறிவுத்திறன் ஏற்றம், பல்லூடகம் கற்றல், மேலும் பட்டியல் நீளுகிறது). கற்றல் மற்றும் கற்பித்தலுக்கான சாத்தியக்கூறுகள் முடிவின்றி செல்கின்றன.  
மீடியா குவிதலின் கருத்தானது கல்வியில் குறிப்பாக உயர் கல்வியில் முக்கிய காரணியாக மாறியிருக்கின்றது. குரல் (மற்றும் தொலைபேசி அமசங்கள்), ஒருவரை தற்போது பகிரப்பட்ட ஆதாரங்கள் மற்றும் ஒருவரை ஒருவருடன் ஊடாடும் தரவு (மற்றும் தயாரிப்பு பயன்பாடுகள்) மற்றும் வீடியோ, சேர்ந்து ஒத்துழைக்கின்ற வகையில் புதிய செயல்திறன்களை உருவாக்குதல், உலகம் முழுவதுமுள்ள பல்கலைக்கழகங்களில் விரைவில் மாறுகின்ற பாடதிட்டமான மீடியா குவிதல் போன்ற தனிப்பட்ட தொழில்நுட்பங்களாக வரையறுக்கின்றது. மேலும், இது கிடைக்கும்தன்மையை மாற்றுகின்றது அல்லது அதிலிருந்து பணிகள் தேவைப்படுகின்ற இந்த தெரிந்துக்கொள்லும் தொழில்நுட்பத் திறனை குறைக்கின்றது.  
செய்தித்தாள் நிறுவனங்கள் அனைத்தும் அவற்றின் பணியில் இதன் நடைமுறைகளைச் செயலாக்குவதன் மூலமாக புதிய வியத்தகு மேம்பாட்டைத் தழுவவும் முயற்சிக்கின்றன. சில நிறுவனங்கள் மெதுவாகத் திரும்பும் வேளையில், த நியூயார்க் டைம்ஸ், USA டுடே மற்றும் த வாஷிங்டன் போஸ்ட் போன்ற பிற முக்கிய செய்தித்தாள்கள் உலகமயமாக்கப்பட்ட உலகில் செய்தித்தாள் துறையில் ஒரு நிலையான இடத்திற்கான முன்னோடி நிகழ்வை அமைக்கின்றன.
# பல்லூடகம்

## பயன்பாடு

#### பொறியியல்

மென்பொருள் பொறியாளர்கள் பல்லூடகத்தைப் பொழுதுபோக்கிலிருந்து இராணும் அல்லது தொழில்துறை பயிற்சியளித்தல் போன்ற பயிற்சியளித்தல் வரையில் எதற்காகவும் கணினி உருவகப்படுத்தல்களுக்காகப் பயன்படுத்தலாம். மென்பொருள் இடைமுகங்களுக்கான பல்லூடகம் பெரும்பாலும் ஆக்கத்திறன் வல்லுனர்கள் மற்றும் மென்பொருள் பொறியாளர்கள் இடையேயான கூட்டிணைப்பாகச் செய்யப்படுகின்றன.
# பல்லூடகம்

## பயன்பாடு

#### தொழில்துறை

தொழில்துறை பிரிவில், பல்லூடகமானது பங்குமுதலீட்டாளர்கள், உயர்மட்டத்தினர் மற்றும் சகபணியாளர்கள் ஆகியோருக்கு தகவலை அளிப்பதற்கு உதவும் வழியாகப் பயன்படுகின்றது. பல்லூடகமானது கற்பனையான அளவில்லா வலை அடிப்படையிலான தொழில்நுட்பம் வாயிலாக உலகம் முழுவதும் பணியாளர் பயிற்சி வழங்குதல், விளம்பரப்படுத்தல் மற்றும் தாயாரிப்புகளை விற்றல் ஆகியவற்றிற்காகவும் உதவுகின்றது
# பல்லூடகம்

## பயன்பாடு

#### கணிதவியல் மற்றும் அறிவியல் ஆராய்ச்சி

கணிதவியல் மற்றும் அறிவியல் ஆராய்ச்சி ஆகியவற்றில், மல்டிமீயாவானது மாதிரியாக்குதல் மற்றும் உருவகப்படுத்துதல் ஆகியவற்றுக்காக முதன்மையாகப் பயன்படுகின்றது. எடுத்துகாட்டாக, ஒரு விஞ்ஞானி குறிப்பிட்ட பொருளின் மூலக்கூறு மாதிரியில் பார்க்க முடியும், மேலும் அதை புதிய பொருளில் வந்தடையுமாறு கையாள முடியும். பிரதிநிதித்துவ ஆராய்ச்சியை ஜேர்னல் ஆப் மல்டிமீடியா போன்ற பத்திரிக்கைகளில் கண்டறிய முடியும்.